Ինչպես խորհրդարանի ամբիոնից պարզաբանեց հիմնական զեկուցող Կարինե Աճեմյանը, փոփոխված օրենքը կգործի մինչև 2019 թվականի դեկտմբերի 31-ը: Հիշեցնենք՝ դեռևս 2004 թվականին ընդունված՝ «Սահմանված կարգի խախտմամբ պարտադիր զինվորական ծառայություն չանցած քաղաքացիների մասին» օրենքում մինչ այժմ արդեն 8 անգամ փոփոխություն է կատարվել՝ հազարավոր երիտասարդների պարբերաբար հնարավորություն տալով վերադառնալ Հայաստան: Սահմանված նախորդ ժամկետը լրացել էր 2015 թվականի մայիսին: